Notitia werpitionis acta Cluniaco, die dominico, in presentia dunni Odilonis abbatis, in capitulo residentibus fratribus, quam fecerunt Odila et filii sui seu filiæ suæ ac mariti earum, videlicet Arluinus, Agnus, Rotlannus avunculus eorum, Rotdulfus, Durannus, de quodam manso quod nominatur Curtriberto, sito in pago Lugdunensi, in loco qui vocatur Casnus; adhibentes testes, scilicet Hugonem de Reortiaco, Acardum, Rotlannum.